Document ID: 32006D0699

KOMISIJAS LĒMUMS
(2006. gada 17. oktobris),
ar kuru groza Lēmumu 2004/452/EK, ar ko nosaka to struktūru sarakstu, kuru pētniekiem zinātniskiem nolūkiem atļauts piekļūt konfidenciāliem datiem
(izziņots ar dokumenta numuru K(2006) 4857)
(Dokuments attiecas uz EEZ)
(2006/699/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 17. februāra Regulu (EK) Nr. 322/97 par Kopienas statistiku (1), un jo īpaši tās 20. panta 1. punktu,
tā kā:
(1)
Komisijas 2002. gada 17. maija Regula (EK) Nr. 831/2002, ar ko Padomes Regulu (EK) Nr. 322/97 par Kopienas statistiku īsteno attiecībā uz konfidenciālu datu pieejamību zinātniskiem nolūkiem (2), ir vērsta uz to, lai izstrādātu nosacījumus, kas regulē pieejamību konfidenciāliem datiem, kas Kopienas iestādei nosūtīti zinātniskiem nolūkiem nepieciešamu statistikas secinājumu iegūšanai, un izstrādātu Kopienas un valstu iestāžu sadarbības noteikumus, lai šo piekļuvi atvieglotu.
(2)
Komisijas 2004. gada 29. aprīļa Lēmumā 2004/452/EK, ar ko nosaka to struktūru sarakstu, kuru pētniekiem zinātniskiem nolūkiem atļauts piekļūt konfidenciāliem datiem (3), ir sniegts to struktūru saraksts, kuru pētniekiem zinātniskiem nolūkiem atļauts piekļūt konfidenciāliem datiem.
(3)
Prinstonas Universitātes Vudrova Vilsona Valsts un starptautisko lietu skolas Veselības un labklājības centrs (The Center of Health and Wellbeing (CHW) of the Woodrow Wilson School of Public and International Affairs at Princeton University), Ņūdžersija, Amerikas Savienotās Valstis, jāuzskata par struktūru, kas atbilst izvirzītajiem nosacījumiem, un tāpēc tā ir jāpievieno Regulas (EK) Nr. 831/2002 3. panta 1. punkta c) apakšpunktā minētajam resoru, organizāciju un iestāžu sarakstam.
(4)
Šajā lēmumā noteiktie pasākumi ir saskaņā ar Statistikas datu konfidencialitātes nodrošināšanas komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2004/452/EK pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2006. gada 17. oktobrī

Labels: 12
7
19